ເກາະໄຫນັນຂອງຈີນ ກາຍເປັນ ບ່ອນທ່ອງທ່ຽວ ທີ່ມີຊື່ສຽງເນົ່າເໝັນ (ເບິ່ງສະໄລດ໌)
ຊາຍທະເລເກາະໄຫນັນຂອງຈີນ ໄດ້ກາຍເປັນສະຖານທີ່ ທ່ອງທ່ຽວ ທີ່ເນົ່າເໝັນ ຍ້ອນລາຄາສິ່ງຂອງແພງເກີນໄປ ແລະການສໍ້ໂກງລູກຄ້າ.
ທາງການຈີນໄດ້ທໍາຄວາມພະຍາຍາມເພື່ອເຮັດໃຫ້ເກາະ Hainan ໃນພາກໃຕ້ ເປັນສູນ ກາງທ່ອງທ່ຽວ ສໍາລັບພວກທີ່ມັກໄປທ່ຽວຊາຍທະເລແລະພວກທີ່ມັກນອນອາບແດດ ແຕ່ວ່າຫລັງຈາກທີ່ພວກປະຊາຊົນຈີນໄດ້ພາກັນລຸຫລັ່ງໄປຍັງເກາະດັ່ງກ່າວ ເພື່ອສະຫຼອງ ບຸນລະດູບານໃໝ່ ໃນເດືອນມັງກອນຜ່ານມານັ້ນ ເກາະແຫ່ງນີ້ໄດ້ກາຍມາເປັນສະຖານທີ່ ມີຊື່ສຽງເນົ່າເໝັນຍ້ອນລາຄາສິ່ງຂອງແພງເກີນໄປແລະເປັນບ່ອນຫລອກຕົ້ມເງິນກັນ ສື່ມວນຊົນລັດລາຍງານວ່າ ຮ້ອນອາຫານທະເລແຫ່ງນຶ່ງໃນເມືອງທ່ອງທ່ຽວ Sanya ໄດ້ ຖືກເຈົ້າໜ້າທີ່ສັ່ງອັດ ຫລັງຈາກມີຂ່າວລົງໃນສື່ສັງຄົມຈີນ Weibo ທີ່ເວົ້າວ່າ ພວກພະນັກ ງານໃນຮ້ານອາຫານແຫ່ງນັ້ນໄດ້ຄິດຄ່າກິນອາຫານຄາບນຶ່ງ ຈາກຄອບຄົວນຶ່ງ ເປັນເງິນ ປະມານ 600 ໂດລາສະຫະລັດ ຜູ້ຂຽນຂ່າວສື່ສັງຄົມ Weibo ຍັງກ່າວເຊ່ນກັນວ່າ ພະນັກງານທີ່ຮ້ານອາຫານດັ່ງກ່າວຍັງ ໄດ້ບັງຄັບໃຫ້ແຂກອີກຄົນນຶ່ງຈ່າຍເງິນຈໍານວນເກືອບ 1000 ໂດລາສະຫະລັດ ສໍາລັບອາ ຫານຈານນຶ່ງຊຶ່ງຜູ້ກ່ຽວບໍ່ໄດ້ສັ່ງກິນ ຂ່າວທີ່ວ່ານີ້ໄດ້ກະຕຸ້ນໃຫ້ເກີດການຈົ່ມວ່າໃນທໍານອງດຽວກັນຈາກບັນດາຜູ້ຊົມໃຊ້ສື່ Wei bo ທີ່ຈົ່ມວ່າ ພວກເຂົາເຈົ້າໄດ້ຖືກຕົ້ມຫລືຄິດລາຄາແພງເກີນໄປ ພ້ອມທັງຖືກເຮັດໃຫ້ເຂົ້າ ໃຈຜິດ ຫລືຖືກສໍ້ໂກງໂດຍພວກພໍ່ຄ້າແລະຄົນຂັບຕັກຊີໃນເມືອງ Sanya ນັ້ນ ບັນດານັກຊ່ຽວຊານກ່າວວ່າ ແນວໂນ້ມທີ່ວ່ານີ້ພາກສ່ວນນຶ່ງແມ່ນເກີດມາຈາກການເຕີບໂຕ ໄວໂພດຂອງວົງການທ່ອງທ່ຽວເທິງເກາະດັ່ງກ່າວ ຫລັງຈາກພວກເຈົ້າໜ້າທີ່ຈີນຮັບຮອງ ເອົາແຜນການນຶ່ງ ໃນຫວ່າງ 2 ປີ ຜ່ານມາເພື່ອສົ່ງເສີມການພັດທະນາດ້ານການຄ້າ ແລະເຮັດໃຫ້ເກາະ Hainan ເປັນຈຸດໝາຍປາຍທາງຂອງການທ່ອງທ່ຽວລະຫວ່າງຊາດ ພວກຊາວເກາະດັ່ງກ່າວ ເຄີຍເຮັດໄຮ່ເຮັດນາແລະຫາປາເພື່ອລ້ຽງຊີບມາກ່ອນນັ້ນ ບັດນີ້ ແມ່ນໄດ້ມີໂອກາດຫາເງິນໄດ້ຢ່າງໄວ ແລະໃນບາງກໍລະນີ ກໍໄດ້ເປັນຜູ້ຕັ້ງລາຄາດ້ວຍຕົນ ເອງ